Sparks

Sparks er et amerikansk rock og pop band der blev dannet i 1972 i Los Angeles, Californien. Det består af de to brødre Ron Mael (keyboard, primær sangskriver og tekstforfatter) og Russell Mael (vokal). Oprindeligt hed bandet Halfnelson i 1971, og de udgav albummet af samme navn. Da gennembruddet i deres hjemland USA slog fejl ændrede brødrene navnet til Sparks. 

Bandet var særlig populært i midten af 70'erne i Europa efter et kommercielt gennembrud med det excentriske hit This Town Ain't Big Enough For Both Of Us og det stærkt indflydelsesrige album Kimono My House. 

Fra 80’erne blev Sparks et udpræget kult band, som genopstod når brødrene havde lyst med diverse musikere. Bandet afprøvede flere forskellige musikgenrer: Maskinel Giorgio Morodor-disco i 80'erne, feststemt lettere jazzet elektro-pop i 90'erne, og efter årtusindskiftet en eklektisk men melodiøs blanding af rock, pop, elektronika og elementer af operette.  

Ifølge Mael brødrene selv, var de tæt på at tilslutte selveste Brian May til SPARKS i 1974 omkring udgivelsen af Kimono My House. Faktisk var Queen kun opvarmnings-band for Sparks en af aftenerne i Marquee i London UK efter udgivelsen af "A Woofer In Tweeter's Clothing" .
Brian May valgte at blive i Queen, der året efter udgav "A Night At The Opera".

Indflydelse 
Sparks har inspireret mange bands igennem tiderne, der i blandt:
Queen, Soft Cell, Morrissey, Depeche Mode, Pet Shop Boys, The Darkness og Franz Ferdinand, som de i 2015 indspillede et album og turnerede med som supergruppen FFS. 

Blandt dem der selv fremhæver SPARKS som en kraftig indflydelse er:
Kurt Cobain, Arcade Fire, Fang Island, Ott, MGMT, Sonic Youth, Ramones, Duran Duran, Björk, New Order, Def Leppard, Faith No More, The Pixies, Ween, Mark Burgess fra The Chameleons og They Might Be Giants. 

Rygter siger at såvel U2 som Barbra Streisand også er store fans af SPARKS ligesom man turde formode at Lill Lindfors – den førende svenske showdronning i 70erne – der indspilllede og oversatte "Talent is an asset" (KMH til "Albert är begåvad" i "FRITT FRAM" (1975) er fan af SPARKS.

Film og fremtidige projekter 

I juni 2021 får Edgar Wrights dokumentarfilm The Sparks Brothers biografpremiere i USA efter at have høstet ros på Sundance og SXSW. Den fortæller bandets 50-årige historie og interviewer over 70 kunstnere om duoens betydning for dem såsom Beck, Flea, 'Weird Al' Yankovic, Patton Oswalt, Neil Gaiman, Tony Visconti og Mike Myers. Senere på året ventes musicalfilmen Annette med historie og musik af Sparks at få premiere, instrueret af Leos Carax og med Adam Driver og Marion Cotillard i hovedrollerne.

A Steady Drip, Drip, Drip fra 2020 opnåede både anmelderbegejstring og en syvendeplads på den engelske albumhitliste, men den planlagte Europaturné (bl.a. med stop i DR Koncerthuset) måtte udskydes på ubestemt tid grundet Covid. I marts 2021 afslørede brødrene at de begge er ude af selvisolation og i færd med at indspille deres femogtyvende album i Russell Maels hjemmestudie.

Diskografi

Albums 

 1971: Halfnelson 
 1972: A Woofer in Tweeter's Clothing
 1974: Kimono My House
 1974: Propaganda
 1975: Indiscreet
 1976: Big Beat
 1977: Introducing Sparks
 1979: No.1 in Heaven
 1980: Terminal Jive
 1981: Whomp That sucker
 1982: Angst in my Pants
 1983: Sparks in Outer Space
 1984: Pulling Rabbits Out of a Hat
 1986: Music That You Can Dance To
 1988: Interior Design
 1994: Gratuitous Sax & Senseless Violins
 1997: Plagiarism
 2000: Balls
 2002: Lil' Beethoven
 2006: Hello Young Lovers
 2008: Exotic Creatures Of The Deep
 2009: The Seduction Of Ingmar Bergman
 2013: Two Hands One Mouth
 2015: FFS (Med Franz Ferdinand)
 2017: Hippopotamus
 2020: A Steady Drip, Drip, Drip
 2021: Annette (Soundtrack)
 2023: The Girl Is Crying in Her Latte

Referencer 

Fra DR's Musikleksikon
Popgrupper fra USA